**INFORMAȚII**

**UTILE CU PRIVIRE LA CAZAREA STUDENȚILOR ADMIȘI LA STUDII DE LICENȚĂÎN CADRUL UNIVERSITĂȚII POLITEHNICA TIMIȘOARA**

1. **Procesul de cazare** se va desfășura în perioada **19.09.2022 – 26.09.2022**, în intervalul orar **8:00 – 18:00**.
2. **Actele necesare obligatorii pentru toți studenții**, în vederea efectuării procesului de cazare sunt următoarele:

* copie xerox după cartea de identitate;
* 1 poză tip buletin;

1. În vederea **achitării taxei de cămin**, studenții vor trebui sa aibă în posesie un **card bancar** valabil.
2. Pentru a **obține informații suplimentare** legate de procesul de cazare, puteți **suna** la numărul 0256-404321.
3. Toate căminele sunt dotate cu frigidere în camere, bucătării și spălătorii.
4. **Rezultatele repartițiilor** locurilor de cazare pentru studenții din anul I vor fi afișate la **avizierul din fața căminului 4C**- **Complexul Studențesc**, în data de **19.09.2022**, iar pe site-ul UPT, la secțiunea cazări, în data de 18.09.2022.
5. **Cererile de grupare** se pot descărca de pe site-ul [www.ccoc.upt.ro](http://www.ccoc.upt.ro) , de la secțiunea de **Anunțuri**, și se completează doar de către **studenții admiși la ciclul de studii licență în anul I** la facultățile din cadrul UPT, în sesiunea din **luna iulie**. Acestea vor fi trimise în **formă scanată**la adresa de e-mail: [mirela.martinov@upt.ro](mailto:mirela.martinov@upt.ro), până la data de 31.08.2022.
6. **Copiii personalului didactic** aflat în activitate trebuie să prezinte suplimentar o **adeverință de la locul de muncă al părintelui**, vizată în prealabil de către Inspectoratul Școlar, după caz (cu referire la Legea Educației Naționale 1/2011).
7. Pe parcursul anului de studii, din incinta **Cantinei Studențești a UPT** se pot achiziționa **cartele de masăla un preț unitar de 10,00 lei**, prin intermediul cărora se poate servi o masă**caldă la alegere**, în cadrul Cantinei Studențești.
8. În cazul în care pe formularul de înscriere la facultate **a fost bifată și opțiunea de cazare**, solicitantul **NU mai trebuie** să depună o altă **cerere de cazare** la Direcția Socială a UPT ( căminul 4C).
9. Studenții români de pretutindeni, admiși în anul I, se pot prezenta pentru cazare, la Căminul 4C, camera 2, începând cu data de 19.09.2022.
10. Studenții admiși ca și olimpici vor fi cazați la Căminul 11C(2 în cameră).
11. Pentru cei care susțin proba de matematică în data de 14 iulie 2022, oferim cazare în căminul 4C, la tariful de 30,00 lei/persoană/noapte. Rezervări și alte informații se pot obține la numărul de telefon 0256-404328.